રમણલાલ વોરા અને તેમની રાજકીય કારકિર્દીની વાત કરવામાં આવે તો તેઓ ઇડર વિધાનસભા પરથી પાંચ વખત ધારાસભ્ય બન્યા છે. તેમણે સૌ પ્રથમ 1995માં વિધાનસભાની ચૂંટણી લડ્યા હતા. એ બાદ તેમની સેવા અને લોકપ્રિયતાના કારણે સતત વિજેતા થતા રહ્યા હતા. આ ઉપરાંત તેઓ વર્ષ 2016માં ગુજરાત વિધાનસભાની સ્પીકર તરીકે પણ સેવા આપી ચુક્યા છે. myneta. in પરથી મળતી માહિતી અનુસાર રમણલાલ વોરાએ બી.એ સુધીનો અભ્યાસ કર્યો છે. તેમની પત્નીનું નામ કુસમાબેન છે. તેમને બે પુત્ર અને બે પુત્રી છે. 2012ની ચૂંટણીમાં તેમણે પોતાના વ્યવસાય વિશે જણાવ્યુ હતુ કે, તેઓ રિટાયર્ડ બેંક કર્મચારી અને સામાજિક કાર્યકર છે. તેમની સંપત્તિ વિશે વાત કરવામાં આવે તો તે લગભગ એક કરોડ જેટલી છે. તેમના પર કોઈ પણ ગુનાહિત કેસ નથી નોંધાયો.